b'\n_START_ARTICLE_\nDaniel Agger\n_START_SECTION_\nCariera\n_START_PARAGRAPH_\nPrimii s\xc4\x83i ani \xc3\xaen fotbal i-a petrecut la o echip\xc4\x83 modest\xc4\x83 din ligile inferioare daneze, Rosenh\xc3\xb8j BK, de la v\xc3\xa2rst\xc4\x83 de 12 ani. \xc3\x8en 1996 scouterii lui mult mai titratei Br\xc3\xb8ndby IF \xc3\xael remarc\xc4\x83 pe t\xc3\xa2n\xc4\x83rul funda\xc8\x99, care avea s\xc4\x83 devin\xc4\x83 \xc3\xaen cele din urm\xc4\x83 juc\xc4\x83torul lor. \xc3\x8en 2004 face pasul la echipa mare a lui Br\xc3\xb8ndby, profit\xc3\xa2nd \xc8\x99i de plecarea funda\xc8\x99ului suedez Andreas Jakobsson. \xc3\x8en scurt timp Agger devine juc\xc4\x83tor de baz\xc4\x83 la Br\xc3\xb8ndby IF, care c\xc3\xa2\xc8\x99tiga campionatul danez \xc3\xaen sezonul 2004-2005. \xc3\x8en primul sau an la seniori prime\xc8\x99te premiul pentru cel mai talentat t\xc3\xa2n\xc4\x83r juc\xc4\x83tor. Evolu\xc8\x9biile sale din campionat au f\xc4\x83cut ca Agger s\xc4\x83 fie selec\xc8\x9bionat la na\xc8\x9bionala Danemarcei \xc3\xaentr-un amical c\xc3\xa2\xc8\x99tigat contra Finlandei scor 1-0, meci disputat pe 2 iunie 2005. Urm\xc4\x83torul s\xc4\x83u meci a fost amicalul dintre Danemarca \xc8\x99i Anglia, meci terminat cu victoria categoric\xc4\x83 a danezilor scor 4-1. \xc3\x8en acel meci Agger a fost votat ca unul dintre cei mai buni juc\xc4\x83tori ai acelui meci._NEWLINE_Evolu\xc8\x9biile sale bune de la echipa sa de club c\xc3\xa2t \xc8\x99i cea na\xc8\x9bional\xc4\x83, au f\xc4\x83cut c\xc4\x83 Agger s\xc4\x83 fie urm\xc4\x83rit de granzii Europei. La Liverpool FC situa\xc8\x9bia funda\xc8\x99ilor centrali era una delicat\xc4\x83, Sami Hyypi\xc3\xa4 fiind ie\xc8\x99it din form\xc4\x83 \xc8\x99i Carragher accidentat.Benitez \xc3\xael alege pe Agger,care semneaz\xc4\x83 \xc3\xaen ianuarie 2006 un contract pe 4 ani \xc8\x99i jum\xc4\x83tate cu cormoranii. Suma a fost la acea vreme cea mai mare cheltuit\xc4\x83 de Liverpool pe un funda\xc8\x99 \xc8\x99i anume de 5.8 milioane de lire sterline, fiind totodat\xc4\x83 cel mai scump juc\xc4\x83tor danez v\xc3\xa2ndut \xc3\xaen str\xc4\x83in\xc4\x83tate de o echip\xc4\x83 danez\xc4\x83. Returul din 2006 a fost unul pres\xc4\x83rat cu numeroase accident\xc4\x83ri. Se remarc\xc4\x83 \xc3\xaens\xc4\x83 la na\xc8\x9bional\xc4\x83 U21 a Danemarcei unde joac\xc4\x83 10 meciuri \xc3\xaen care \xc3\xaenscrie 3 goluri. \xc3\x8en primul meci al sezonului 2006-2007 Agger joac\xc4\x83 titular la Liverpool care c\xc3\xa2\xc8\x99tiga \xc3\xaen acel an Supercupa Angliei. Agger \xc3\xaenscrie prima dat\xc4\x83 pentru cormorani \xc3\xaentr-un meci din 2006, \xc3\xaen victoria contra celor de la West Ham United scor 2-1. Rafael Benitez comenta \xc3\xaentr-un interviu acordat presei c\xc4\x83 Daniel Agger este tipul de funda\xc8\x99 tehnic, care particip\xc4\x83 foarte mult \xc8\x99i la faza ofensiv\xc4\x83 a echipei sale. Antrenorul iberic spunea c\xc4\x83 Agger marcheaz\xc4\x83 des \xc3\xaen timpul antrenamentelor, fiind de asemenea un foarte bun executant de lovituri libere. Ghinionul s\xc4\x83u s-a numit Steven Gerrard, care este renumit pentru for\xc8\x9ba \xc8\x99i precizia loviturilor sale libere. Golul s\xc4\x83u contra celor de la West Ham a fost ales golul anului \xc3\xaen sezonul 2006-2007. _NEWLINE_Daniel Agger a jucat \xc3\xaen finala Ligii Campionilor 2007, contra celor de la AC Milan, final\xc4\x83 pierdut\xc4\x83 de cormorani cu scorul de 1-2. Mul\xc8\x9bi au fost cei care l-au criticat pe Agger, deoarece nu l-a putut marca pe eroul acelui meci Inzaghi. Atacantul italian marcase atunci 2 goluri pe gre\xc8\x99eli de marcaj ale funda\xc8\x99ilor lui Liverpool. Apoi Agger a fost accidentat o lung\xc4\x83 perioad\xc4\x83 de timp, locul s\xc4\x83u fiind luat de Hyypia. Danezul este nevoit s\xc4\x83 se opereze la picior \xc8\x99i s\xc4\x83 rateze \xc3\xaentreg sezonul. Erau zvonuri cum c\xc4\x83 Agger \xc8\x99i Benitez s-ar fi aflat \xc3\xaen conflict, datorit\xc4\x83 faptului c\xc4\x83 Benitez nu \xc3\xael introducea \xc3\xaen primul "11". Hyypia nu l-a mul\xc8\x9bumit pe Benitez care \xc3\xael aduce la Liverpool pe funda\xc8\x99ul slovac al lui Zenit Sankt Petersburg Martin Skrtel, care avea s\xc4\x83 devin\xc4\x83 titular incontestabil \xc3\xaen ap\xc4\x83rarea lui Liverpool al\xc4\x83turi de Carragher.\xc3\x8en sezonul 2008-2009 Agger profit\xc4\x83 de accidentarea lui Skrtel \xc8\x99i joac\xc4\x83 meci de meci at\xc3\xa2t \xc3\xaen campionat c\xc3\xa2t \xc8\x99i \xc3\xaen Liga Campionilor.'